รัฐบาลไทย-ข่าวทำเนียบรัฐบาล-ลำน้ำปิงห่าง" ลำน้ำแห่งความสามัคคี "แก้ไขในสิ่งผิด" ผู้ว่าฯ ลำพูน ลงพื้นที่ติดตามการดำเนินงานขับเคลื่อนการพัฒนาฟื้นฟูและแก้ไขปัญหาแหล่งน้ำลำน้ำปิงห่าง เพื่อเฉลิมพระเกียรติในหลวง
วันพุธที่ 19 เมษายน 2566
19/04/2566
ลําน้ําปิงห่าง" ลําน้ําแห่งความสามัคคี "แก้ไขในสิ่งผิด" ผู้ว่าฯ ลําพูน ลงพื้นที่ติดตามการดําเนินงานขับเคลื่อนการพัฒนาฟื้นฟูและแก้ไขปัญหาแหล่งน้ําลําน้ําปิงห่าง เพื่อเฉลิมพระเกียรติในหลวง
ลําน้ําปิงห่าง" ลําน้ําแห่งความสามัคคี "แก้ไขในสิ่งผิด" ผู้ว่าฯ ลําพูน ลงพื้นที่ติดตามการดําเนินงานขับเคลื่อนการพัฒนาฟื้นฟูและแก้ไขปัญหาแหล่งน้ําลําน้ําปิงห่าง เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนมพรรษาครบ 70 พรรษา
ลําน้ําปิงห่าง" ลําน้ําแห่งความสามัคคี "แก้ไขในสิ่งผิด" ผู้ว่าฯ ลําพูน ลงพื้นที่ติดตามการดําเนินงานขับเคลื่อนการพัฒนาฟื้นฟูและแก้ไขปัญหาแหล่งน้ําลําน้ําปิงห่าง เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลทรงเจริญพระชนมพรรษาครบ 70 พรรษา 28 กรกฎาคม 2566
วันนี้ (19 เมษายน 2566) เวลา 09.30 น. ที่ห้องประชุมเทศบาลตําบลอุโมงค์ อ.เมืองลําพูน จ.ลําพูน นายสันติธร ยิ้มละมัย ผู้ว่าราชการจังหวัดลําพูน เป็นประธานในการประชุมติดตามการดําเนินงานขับเคลื่อนการพัฒนาฟื้นฟูและแก้ไขปัญหาแหล่งน้ํา (ลําน้ําปิงห่าง) ต.อุโมงค์ อ.เมืองลําพูน โดยมี นายอนุพงษ์ วาวงค์มูล รองผู้ว่าราชการจังหวัดลําพูน นายโยธิน ประสงค์ความดี ปลัดจังหวัดลําพูน นายบุญส่ง ไชยมณี หัวหน้าสํานักงานจังหวัดลําพูน หัวหน้าส่วนราชการ นายอําเภอ นายกิติพัฒน์ ธนินภิตินันท์ นายกเทศมนตรีตําบลอุโมงค์ และหน่วยงานที่เกี่ยวข้องเข้าร่วมประชุม
นายสันติธร ยิ้มละมัย ผู้ว่าราชการจังหวัดลําพูน กล่าวว่า กระทรวงมหาดไทยกําหนดนโยบายและมอบแนวทางให้กับผู้ว่าราชการจังหวัดทุกจังหวัด ได้น้อมนําพระราชปณิธานของพระบาทสมเด็จพระเจ้าอยู่หัว "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" ในการฟื้นฟูแหล่งน้ําธรรมชาติ คู คลอง หนองบึง ให้สะดวกสวยงาม เพื่อแก้ไขปัญหาแหล่งน้ํา และให้เป็นต้นแบบการพัฒนาแหล่งน้ําของจังหวัด โดยจังหวัดที่ดําเนินกิจกรรมเสร็จเรียบร้อยให้รณรงค์และสร้างความตระหนักรู้ให้ประชาชนที่อยู่อาศัยบริเวณใกล้แหล่งนํ้ามีความรัก ความหวงแหน และมีจิตอาสาในการดูแลรักษาแหล่งน้ําให้มีความสะอาด เป็นระเบียบเรียบร้อย และสวยงามอย่างยั่งยืน
"จังหวัดลําพูน ได้เลือก "ลําน้ําปิงห่าง" ในเขตพื้นที่เทศบาลตําบลอุโมงค์ อําเภอเมืองลําพูน เป็นแหล่งน้ําที่จะดําเนินการฟื้นฟูเพื่อเป็นต้นแบบของการพัฒนาแหล่งน้ําของจังหวัด เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา 28 กรกฎาคม 2566" ผวจ.ลําพูน กล่าว
นายสันติธร ยิ้มละมัย ผู้ว่าราชการจังหวัดลําพูน กล่าวเพิ่มเติมว่า สําหรับการประชุมในวันนี้เป็นการติดตามผลการดําเนินงานตามแผนการพัฒนาลําน้ําปิงห่างของส่วนราชการและหน่วยงานที่เกี่ยวข้อง โดยมีแผนการดําเนินงานที่สําคัญ คือ การจัดกิจกรรมจิตอาสาพัฒนาลําน้ําปิงห่าง การปรับปรุงภูมิทัศน์บริเวณสองฝั่งลําน้ํา การจัดกิจกรรมส่งเสริมการท่องเที่ยว การปลูกพืชผักสวนครัว การรณรงค์การจัดทําบ่อดักไขมันสําหรับครัวเรือนที่อยู่ติดลําน้ําปิงห่าง และโครงการก่อสร้างผนังกั้นดินตลอดสองฝั่ง เป็นต้น โดยได้เน้นย้ําให้ส่วนราชการและหน่วยงานที่เกี่ยวข้อง ได้มุ่งมั่นดําเนินการในการปรับปรุงแก้ไขและพัฒนาแหล่งน้ําอย่างเต็มกําลังความสามารถตามอํานาจหน้าที่โดยใช้กลไกการขับเคลื่อนงานตามศาสตร์พระราชา โดยเฉพาะอย่างยิ่งกลไก 7 ภาคีเครือข่าย ทั้งภาครัฐ ภาคเอกชน ภาคผู้นําศาสนา ภาคผู้นําวิชาการ ภาคประชาสังคม ภาคประชาชน และภาคสื่อสารมวลชน เพื่อทําให้การดําเนินงานเป็นไปอย่างมีส่วนร่วม ด้วยพลังความสมัครสมานสามัคคี ร่วมคิด ร่วมทํา ร่วมแก้ปัญหา ร่วมรับผิดชอบ อันจะทําให้ทุกคนได้ร่วมรับประโยชน์ นอกจากนี้ยังได้เน้นย้ําในเรื่องของการสื่อสารกับสังคม ซึ่งถือเป็นเรื่องที่มีความสําคัญและต้องดําเนินการอย่างต่อเนื่อง เพื่อให้พี่น้องประชาชนในพื้นที่ได้รับรู้รับทราบ และร่วมกันในการแสดงความคิดเห็น ร่วมกันในการขยายผลสื่อสารสิ่งที่ทุกภาคส่วนกําลังร่วมกันทําอยู่ ซึ่งจะเป็นประโยชน์กับสังคมโดยรวม
โดยในช่วงท้าย นายสันติธร ยิ้มละมัย ผู้ว่าราชการจังหวัดลําพูน ได้นําคณะ ลงเรือเยี่ยมชมลําน้ําปิงห่าง บริเวณด้านหลังอุโบสถวัดป่าเห็ว และเยี่ยมชมกังหันชัยพัฒนาบริเวณด้านหน้าเทศบาลตําบลอุโมงค์ และแปลงปลูกผักสวนครัวบริเวณที่สาธารณะบ้านป่าเส้า พร้อมทั้งแจ้งให้เทศบาลตําบลอุโมงค์ ได้ขยายผลสิ่งที่ดีนี้ให้พี่น้องประชาชนทุกครัวเรือนได้ร่วมกันปลูกพืชผักสวนครัวในพื้นที่ว่างบริเวณบ้าน รวมถึงพื้นที่สาธารณะภายในเขตเทศบาล เพื่อเป็นการน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ในด้านการเสริมสร้างความมั่นคงด้านอาหาร ทําให้พี่น้องประชาชนมีคุณภาพชีวิตที่ดีอย่างยั่งยืน อีกด้วย